5. Az alapvető jogok helyzete az Európai Unióban (2004-2008) (
Elnök
A 32. bekezdés első részéről szóló szavazás előtt
Mogens Camre
Elnök úr! Szeretnénk kiegészíteni ennek a módosításnak a szövegét. A "2006. december 12.” szövegrészt egyszerűen szeretnénk kiegészíteni azzal, hogy: "és 2008. december 4-én és 17-én”. Ezt az indokolja, hogy ezeken a napokon bírósági döntés született, és nem lenne helyes, ha csak a 2006. évi határozatot említenénk anélkül, hogy szó esne a bíróság legutóbbi, 2008. decemberi megállapításairól.
Syed Kamall
Elnök úr! Szavazási listám alapján úgy tűnik, hogy a 36. bekezdést visszavonták, így nem tudom, kell-e egyáltalán szavaznunk róla?
Elnök
A 8. módosítást visszavonták, következésképpen nem szavazhatnak a 36. bekezdésről.
- A 161. bekezdésről szóló szavazás előtt
Marco Cappato
(IT) Elnök úr, hölgyeim és uraim! A 166. bekezdéssel kapcsolatban szeretnék rámutatni, hogy az eredeti angol szöveg a hivatalos változat, mert túl sok fordítás létezik, amik teljesen eltorzítják a szöveg értelmét, az olasz fordításban például "morte decorosa” [tisztes halál] szerepel. Nem szeretnék belemenni a részletekbe, de a hiteles változat az angol változat.
Elnök
Köszönöm, hogy felhívta erre a figyelmünket. A megfelelő időben meg fogom ismételni anélkül, hogy Cappato úr ismét szót kapna, mivel most a 161. bekezdésről kell szavaznunk; a bekezdés eredeti szövegéről kell szavaznunk, miután a módosítás elutasításra került.
